cyanic-selkie/wikianc huggingface dataset:
En dame med erfaring
Handling
Ruby tilpasser seg det nye livet så godt hun kan, til tross for at en av hennes romvenninner er Gypsy. Etter hvert finner hun ut at hun er gravid, men har ingen mulighet til å kontakte Eddie. Da Gypsy har sonet ferdig, gjør hun det klart at hun har tenkt å ta opp igjen kontakten med ham. Al har funnet ut hvor Ruby er og tilbyr seg å gifte seg med henne, noe som også ville gitt henne prøveløslatelse, men hun avslår. I mellomtiden har Gypsy innsett hvor mye Ruby betyr for Eddie og vil hjelpe ham å treffe henne. Ettersom han fortsatt er etterlyst av politiet, går han på besøk på forbedringsanstaltet som broren til en annen innsatt. De ansatte fatter imidlertid mistanke og varsler politiet. Faren til en av de innsatte er prest og Eddie og Ruby gifter seg i all hast før han blir arrestert. Da Eddie slipper ut av fengsel noen år senere blir han møtt på togstasjonen av Ruby og deres sønn. Hun forteller at de tre skal flytte til Cincinnati, der Al har skaffet en jobb til Eddie.
Produksjon
Filmen hadde arbeidstitlene Black Orange Blossoms og He Was Her Man, før valget til slutt falt på Hold Your Man. Ettersom rollefigurene Eddie Hall og Ruby Adams åpenbart har hatt sex utenfor ekteskapet, krevde sjefen for Metro-Goldwyn-Mayer, Louis B. Mayer, at Ruby måtte straffes for sine umoralske handlinger. Ruby havner derfor på et forbedringsanstalt og gifter seg med Eddie mot slutten av filmen. I filmen vies de av en afroamerikansk prest, men i en alternativ versjon, som ble vist i Sørstatene, blir de viet av en hvit prest.
Mottakelse
Filmen ble negativt mottatt av kritikerne, men Gable og Harlow fikk ros for deres innsats. Frank S. Nugent i The New York Times roste både Woods regi og hovedrolleinnehaverne, men syntes «den plutselige overgangen fra hardkokt, vittig romanse til sentimental anger gir et sjokk».
Karrieremagasinet
Karrieremagasinet er redaksjonelt uavhengig og distribuerer artikler om karrierevalg og jobbsøkerprosessen. Magasinet informerer om hvordan man skriver en god CV og søknad, hvordan man beter seg på et jobbintervju, får en internasjonal karriere og hvordan man lykkes i ny jobb.
Karrieremagasinet finnes også på nettet.
Tucumã
Tucumã er en kommune i delstaten Pará i nordregionen av Brasil.
Eivind Hofstad Evjemo
Eivind Hofstad Evjemo (født 3. juni 1983 i Levanger) er en norsk forfatter. Han har studert allmenn litteraturvitenskap ved Universitetet i Oslo og litterär gestaltning ved Göteborgs universitet. Siden 2015 har han vært redaktør for Cappelen Damms antologi Signaler, der han selv debuterte i 2009. Hans første roman kom på samme forlag i 2009. Den 7. mars 2013 vant Evjemo Ungdommens kritikerpris for romanen Det siste du skal se er et ansikt av kjærlighet.
Evjemo har gjennom flere år vært engasjert i organisasjonen JOY, hvor han har arbeidet for å bedre kårene for vanskelighetsstilte barn i tidligere Sovjetstater.
Claus Nieuwejaar Worsøe
Claus Nieuwejaar Worsøe (født 21. august 1822 i Bergen, død 30. juli 1906) var en norsk embedsmann, gift med Frederikke Olava Jacobine Trampe (1833–1920). Fra 1867 til 1878 var Worsøe Amtmann i Nordlands Amt. Fra 1878 til 1897 var han Amtmann i Søndre Bergenhus amt.
Orderic Vitalis
Orderic Vitalis (født 1075, død ca. 1142) var en engelsk krønikeskriver som skrev en av de store samtidige krøniker fra 1000- og 1100-tallets England og Normandie. Hans Historia Ecclesiatica – «Ekklesiastisk (kirkelig, geistlig) historie» – var en av de rikeste og mest billedrike opptegnelser om det anglo-normanniske samfunnet på 1100-tallet.
Første år
Orderic var eldste sønn av en normanner og prest, Odeler av Orléans, som hadde giftet seg med en angelsaksisk kvinne. Odeler hadde gått i tjeneste hos Roger av Montgomery, 1. jarl av Shrewsbury, som hadde skjenket ham et kapell i byen. Da Orderic var fem år gammel, sendte foreldrene ham til en engelsk prest, Siward (forvanskning av Sigurd), som drev en skole i kirken for Sankt Peter og Sankt Paulus i Shrewsbury.
Da Orderic var 11 år gammel, begynte han som novise i det normanniske klosteret Saint-Évroult som jarl Roger tidligere hadde forfulgt, men i senere år gitt store gaver til. Foreldrene til Orderic betalte 30 mark for at sønnen skulle få plass i klosteret, og han uttrykte den overbevisning at de påla ham dette eksilet ut fra et oppriktig ønske om det beste for hans ve og vel.
Fremmed i fremmed land
Da hans far sendte ham til klosteret Saint-Évroult i Normandie, følte han seg helt fremmed der, eller som han selv uttrykte det, som Josef i Egypt. Han kunne ikke et ord fransk ved ankomsten, og hans bok som ble skrevet flere år senere, viser at han forble engelsk i sitt hjerte. Til tross for at han vokste opp som annen-generasjons normanner, betraktet han seg selv som engelsk.
Hans overordnede i klosteret døpte ham på nytt og ga ham navnet Vitalis etter et medlem av den legendariske Theban-legionen, ettersom de fant det vanskelig å uttale hans døpenavn. På tittelsiden av krøniken sin føyde han likevel det gamle navnet sitt til det nye, og la dessuten stolt til tilleggsordet Angligena (= engelskfødt).
Hans beskyttede liv var begivenhetsløst. Han ble diakon i 1093 og prest i 1107. Han forlot klosteret ved flere anledninger, og forteller at han besøkte andre klostre i Croyland, Worcester, Cambrai (1105) og Cluny (1132), men han vendte seg tidlig mot litteraturen, og det synes som om han i mange år tilbrakte sommermånedene i scriptorium (= skrivestua).
Byer i Norge
Orderic omtaler omkring 1130 seks byer i Norge:
Eklektisk historie
Hans overordnede ga ham en gang mellom 1099 og 1122 befaling om skrive historien om sitt eget kloster, som var oppkalt etter Den hellige Evroul Evroult (Ebrulf) (626–706). Saint-Évroult var et særdeles rikt kloster, som krigstrette riddere valgte som sitt hvilested i sine siste år. Det ble stadig underholdt av besøkende fra Sør-Italia, hvor klosteret hadde utplassert egne munker, og fra England, hvor det hadde betydelige eiendommer. Selv om Orderic ikke personlig var vitne til store hendelser, var han vel informert om det som skjedde.
Han begynte sitt historiske verk en gang før 1109 ved å oversette Gesta Normannorum Ducum av William av Jumièges med større tilføyelser som han la til selv, og som hovedsakelig dreide seg om historien til normanniske familier med forbindelser til Saint-Évroult. Ikke senere enn 1115, på ordre fra sin egen abbed, begynte han på historien om sitt eget kloster og dets beskyttere. Arbeidet, Historia Ecclesiatica – Eklektisk historie, vokste under hans hånd inntil det hadde blitt en allmenngyldig historie om hans egen tid med en kronologisk liste av hendelser fra Kristi fødsel, opprinnelig tenkt som et sevstendig verk. Han arbeidet med sin historie, og reviderte iblant tidligere deler, inntil juni 1141 hvor den ble avsluttet, skjønt han gjorde noen avsluttende tilføyelser i 1142. Han forteller oss at han da var blitt gammel og svakelig. Sannsynligvis levde han ikke lenge etter han fullførte sitt store verk.
Til tross for sin klossete og affekterte stil er Orderic en blomstrende forteller, men fortellingen er ikke godt arrangert og stadig avbrutt av unødvendige digresjoner. Likevel gir han verdifull informasjon som man vil søke forgjeves etter i andre krøniker. Han kaster lys over vaner og idéer fra sin samtid. Noen ganger kommenterer han med forbausende skarphet de bredere aspekter og tendenser i historien.
Han gjør kritisk bruk av alle tidligere verker av samtidige historikere. Hans opptegnelser over Vilhelm Erobrerens hærtokter i 1067–1071, basert på William av Poitiers, har verdi som samtidsfortelling, ettersom de siste kapitlene til Williams Gesta Guillelmi ducis Normannorum et regis Anglorum ikke har overlevd i original versjon. Historia Ecclesiastica er mest verdifull for perioden 1082–1141 av normannisk, engelsk og fransk historie.
Verkets innhold
Historia Ecclestiastica er delt inn i tre seksjoner:
Dag Wiese Schartum
Dag Wiese Schartum (født 11. juni 1956) er en norsk jurist og professor ved Det juridiske fakultet ved Universitetet i Oslo.
Utdannelse og yrke
Schartum har vært medlem av Personregisterlovutvalget, Programkomiteen for forskningsprogrammet Informasjonsteknologi og samfunn (Norges forskningsråd), medlem av referansegruppen for ny lov om helseregistre, nestleder i Nasjonalt fagråd for informasjonsvitenskap og koordinator for det sentrale satsningsområdet «Kommunikasjon: Teknologi og Kultur» (KTK) ved Universitetet i Oslo. Han var leder for Nettnemnda.
Fylkesvei 7296
Fylkesvei 7296 går mellom Sigerstad og Kleivan i Dønna kommune.
Frem til 2019 hadde veien betegnelsen fylkesvei 189.
Zainsk
Zainsk (russisk: Заи́нск, tatarisk (kyrillisk): Зәй, tatarisk (latinsk): Zäy) er en by i Republikken Tatarstan i Russland. Den ligger ved elva Stepnoj Zaj (ei sideelv til Kama), rundt 200 km sørøst for Kazan. Innbyggertall: 41 088 (folketelling 2002), 36 621 (folketelling 1989).
Den ble grunnlagt som en festning i 1652–1656. Den fikk status som bymessig bosetning i 1962. Den het Novyj Zaj (russisk: Новый Зай) fram til 1978, da den fikk innvilget bystatus og navnet ble endret til Zainsk.
Noble County
Noble County er navnet på tre fylker i USA:
The Dictators
The Dictators er et amerikansk punkband med gitaristen Ross the Boss. Bandet ble stiftet i 1973.
Buckingham
Buckingham er en by i det nordlige Buckinghamshire i England, omkring 16 km fra grensen til Northamptonshire. Befolkningstallet var 11 572 i 2001.
Navnet kommer fra angelsaksisk, og betyr «Buccas hjem»; Bucca var en viktig jordeier i området. Den ble administrasjonssenter i grevskapet i 888, under Alfred den store. I det 16. århundre flyttet Henrik VIII administrasjonssenteret til Aylesbury, som ligger omtrent midt i grevskapet.
Byen har vokst opp omkring den gamle markedsplassen, og har mange bygninger fra det 18. århundre. En svært sentralt plassert historisk bygning er det gamle fengselet, Old County Gaol, som er innredet som bymuseum.
To hovedveier, A421 og A413, går gjennom byen.
Storbritannias første og så langt eneste private universitet, University of Buckingham, ligger her. De fleste av studentene er utenlandske.
Anette Askvik
Anette Askvik (født 7. mai 1983 i Stavanger) er en norsk sanger, pianist og låtskriver.
Hun har en bachelorgrad i sang fra Queensland conservatorium of music i Australia. Askvik bor i Oslo hvor hun jobber med musikken sin.
Debutalbumet hennes, Liberty, ble sluppet 7. mars 2011 på eget plateselskap, Bird Records. På plata har Anette Askvik jobbet med produsent og pianist Øystein Sevåg og musikerne Audun Erlien (bass), Rune Arnesen (trommer) og Petter Wettre (saksofon). Askviks musikk er en blanding av pop og jazz.
Anette Askvik var «Ukas utvalgte» i radioprogrammet Store Norske på NRK P1 i uke 13, 2011.
I 2012-14 komponerte hun musikk til syv dokumentarer for NRK Brennpunkt, «Observatørene» (TV/ NRK Brennpunkt), «Giverlandet» (TV/ NRK Brennpunkt) serien «Drømmen om Europa» (NRK) nominert i kategorien «Beste dokumentar eller faktaserie», og den prisvinnende dokumentaren om «22.07″ (TV/ NRK Brennpunkt) som vant klassen «Beste TV-dokumentar», Gullruten 2013.
I november 2015 slapp Askvik singelen Supernova på digitale strømmetjenester og som egen video.
I april 2016 ble oppfølgeren Mulitiverse sluppet i Norden.
Albanias herrelandslag i fotball
Albanias herrelandslag i fotball er det nasjonale fotballaget til Albania, og dette landslaget blir administrert av Albanias fotballforbund. Det albanske fotballforbundet ble stiftet i 1930, og de ble medlem av FIFA i 1932. Landet har aldri deltatt i VM-sluttspill.
Andre spillere
Spillere som nylig har vært med i landslagstroppen.
EL og IT Forbundet
EL og IT Forbundet er et norsk landsdekkende fagforbund som organiserer ansatte i telekommunikasjonsbransjen, energiforsyningen, elektrobransjen og IT-bransjen. Forbundet er medlem av LO, og har over 40 000 medlemmer.
Organisasjonen ble stiftet 1. januar 1999 som en sammenslåing av de tidligere LO-forbundene Tele- og Dataforbundet (TD) og Norsk Elektriker og Kraftstasjonsforbund (NEKF). Forbundsleder er Geir Ove Kulseth (siden 2023).
EL og IT Forbundet er ikke tilknyttet noe politisk parti, men inntar politiske standpunkter det mener er til fordel for medlemmene og tjener generelle samfunnsmessige interesser.
Tucuruí
Tucuruí er en kommune i delstaten Pará i nordregionen av Brasil.
Keith Fullerton Whitman
Keith Fullerton Whitman (født 29. mai 1973 i Somerville, USA) er en amerikansk elektronisk musiker, mest kjent under artistnavnet Hrvatski (det kroatiske ordet for kroatisk).
Hieronymus Heyerdahl (1867–1959)
Hieronymus Heyerdahl var sønn av artillerikaptein Hieronymus Heyerdahl (1832–76) og Henriette Sophie Schou. Han var oldebarn av presten Hieronymus Heyerdahl. Han ble gift 1893 med Anna Wilhelmine «Minka» Weidemann.
Keith Fullerton Whitman
Han har utgivelser innen flere sjangre, først og fremst ambient, drill and bass og krautrock. Hans musikk utgitt som Hrvatski er hovedsakelig drill and bass. Andre aliaser inkluderer ASCIII og Anonymous. Siden 2001 har han gitt ut musikk under sitt virkelige navn.
Cantharis decipiens
Cantharis decipiens er en av billene i delgruppen (underfamilien) storbløtvinger i familiegruppen bløtvinger.
Keith Fullerton Whitman
Whitman studerte ved Berklee College of Music, hvor han ble interessert i moderne elektronisk musikkomposisjon.
Hieronymus Heyerdahl (1867–1959)
Heyerdahl studerte juss fra 1884 og ble uteksaminert i 1889. Han praktiserte som advokat fra 1894, og engasjerte seg politisk i partiet Høyre. Heyerdahl var medlem av Kristiania formannskap i perioden 1911-16, og var byens ordfører i årene 1912-14. Han var dessuten medlem av bystyret i 1917-19 og 1923-25, og president i Norges Røde Kors i årene 1918-22. Videre var Heyerdahl direksjonsmedlem i flere selskaper, og var innehaver av en rekke offentlige og private verv.
Cantharis decipiens
Utbredelse
Cantharis decipiens finnes i Europa og Nord-Afrika. Finnes i Norge, den er ikke vanlig.
Toppserien 2002
Toppserien 2002 var den 16. nasjonale øverste serien i fotball for kvinner. Trondheims-Ørn var regjerende mester i serie og cup. Sandviken og Larvik rykket opp før seriestart. Serien ble vunnet av Kolbotn. Dette var Kolbotns første seier i Toppserien. Det var også første gang siden 1993-sesongen og fjerde gangen i Toppseriens historie at verken Asker eller Trondheims-Ørn vant serien. Kolbotn ledet samtlige runder etter den første, men det var først i den 17 runde at laget avgjorde helt.
Norsk Litteraturfestival – Sigrid Undset-dagene
Norsk Litteraturfestival – Sigrid Undset-dagene, eller bare Norsk Litteraturfestival, er en litteratur- og kulturfestival som har blitt avholdt på Lillehammer i slutten av mai hvert år siden 1995. Festivalen er oppkalt etter forfatteren og nobelprisvinneren Sigrid Undset som bodde på Lillehammer fra 1919 til sin død i 1949.
Keith Fullerton Whitman
Hans live- og studioutstyr består stort sett av en PowerBook med Max/MSP, og instrumenter som f.eks. gitar og synthesizere.
Cantharis decipiens
Utseende
Cantharis decipiens er 6-8 mm lang. Hodet er lyst, men mørkt i bakhodet. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennene er lyse og mørkere mot spissen. Antennenes tredje ledd vanligvis lengre enn det andre leddet. Brystskjoldet (pronotum) er lyst med en tydelig midtflekk og har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er avrundet avsatt, men ikke utstående. Beina er lyse, men kan ha mørkere parti. Leggene på bakbeina er bare svakt krummet inn mot kroppen. Dekkvingene skjuler hele bakkroppen. Behåringen er spredt og lett oppstående og består av både korte og lengre hår. Buken er nær helt svart.
Toppserien 2002
I motsatt ende rykket Sandviken og Byåsen ned. For Byåsens del ble nedrykket i teorien avgjort etter den 14. runde, da laget hadde 12 poeng til sikker plass, men en altfor svak målforskjell. Runden etter var nedrykket offisielt. Sandvikens nedrykksplass ble klart i siste runde, da de tapte samtidig som Larvik spilte uavgjort.
Cantharis decipiens
Levevis
Cantharis decipiens finnes på blomster, trær og busker i juni og juli. Larvene lever som predatore (rovdyr).
Norsk Litteraturfestival – Sigrid Undset-dagene
Festivalen er Nordens største litteraturfestival og har et sterkt nordisk preg. Festivalen er blitt en bred mønstring av bokfolk og forfattere, også fra utlandet, og en folkefest i byen. I 2010 var det rundt 200 åpne publikumsarrangementer i tillegg til en rekke kurs, seminarer og faglige møter.
Cantharis decipiens
Levevis
Cantharis decipiens tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Norsk Litteraturfestival – Sigrid Undset-dagene
Historikk
Initiativtaker til festivalen var Torunn Eriksen. Festivalen ble bygd rundt Nansenskolens Sigrid Undset-seminarer i 1993 og 1994. Oppland fylkeskommune og Lillehammer kommune har støttet festivalen økonomisk siden starten. Fra 1999 satte staten av penger til litteraturfestivalen på statsbudsjettet som en øremerket del av Maihaugens budsjettpost. I 2001 begynte også Norsk Forleggerforening å gi faste bidrag. Fra 2006 har festivalen fått status som knutepunktfestival, det vil si fått sin egen post på statsbudsjettet. Kunstneriske ledere har blant andre vært forfatteren Øyvind Berg fra 1997 til 2003, Birgit Hatlehol fra 2004, Stig Sæterbakken fra 2006 til 2008, Endre Ruset fra 2009 til 2011 og Gabriel Michael Vosgraff Moro fra 2011 til 2012. Festivalsjefer har vært Randi Thorsen fra 1997 til 2003, Tone Kolaas fra 2003 til 2006, Randi Skeie fra 2006 til 2010 og Kjersti Stenseng fra 2010 til 2011. Fra 2011 er Marit Borkenhagen festivalsjef.
Toppserien 2002
Tabelltips
''Kilde: Aftenposten, lørdag 20. april 2002''
Heismontørenes Fagforening
Heismontørenes Fagforening (HMF) er en landsomfattende fagforening for heismontører, og er tilsluttet EL & IT-Forbundet i LO.
Keith Fullerton Whitman
Albumet han ga ut i 2002, Playthroughs, er nummer 23 på Pitchfork sin liste over de beste ambient albumene, The 50 Best Ambient Albums of All Time.
Osage County
Osage County er navnet på tre fylker i USA:
Reinhard Heydrich
Han var sjef for Sicherheitsdienst (SD) 1931–1941, for Gestapo (det hemmelige politiet) fra 1934–1936 og for Sicherheitspolizei (Sipo) 1936–1942. Etter at nazistene kom til makten forfulgte han nådeløst antatte fiender av riket inkludert frimurere, jøder og kirkens tjenestemenn. Heydrich overdrev ofte truslene fra politiske fiender for å kunne utvide nazi-regimets sikkerhetsapparat.
Heismontørenes Fagforening
Fagforeningen regner sin stiftelse fra 5. desember 1930, da det ble valgt et fellesstyre for heismontørenes klubber i firmaene Wisbech A/S og ''Fortuna mek. Verksted''. Foreningen tok på et fellesmøte 8. januar 1931 navnet Norsk Heisemontørers Forening. Heismontørenes Fagforening har 800–900 medlemmer pr. 2017 og leder er Markus Hansen.
Reinhard Heydrich
I 1939 ble SD og Sipo forent under Heydrich ledelse i Reichssicherheitshauptamt (RSHA) som var den sentrale etaten med størst ansvar for gjennomføring av holocaust. Som sjef for RSHA var han ansvarlig for nazistenes terror gjennom Gestapo og SD i Tyskland og okkuperte områder. Samtidig var han fungerende «riksprotektor» og praktisk talt tysk diktator over det okkuperte Böhmen-Mähren (i dag Tsjekkia).
Heismontørenes Fagforening
Formenn / ledere
Tittelen ble endret fra «formann» til «leder» i 1989.
Borgå
Borgå (finsk: Porvoo) er en by og kommune i landskapet Nyland sør i Finland. Borgå har 47 404 innbyggere og et areal på 663 km². Borgå grenser til kommunene Sibbo, Borgnäs, Askola, Mörskom og Lovisa.
Toppserien 2002
Tabelltips
Som i 2001 var det Røa som overrasket mest positivt, og også Klepp gjorde bedre enn forventet. Larvik skuffet mest, men det var ellers få variasjoner fra tipset.
Tabell
Lag som rykket opp foran sesongstart står med (O). Fjorårets seriemester står med (S). Cupmester er ikke oppført; cupen ble vunnet av Trondheims-Ørn både i 2001 og 2002
Borgå
Byen ligger i den østligste finlandssvenske regionen, og var tidligere enspråklig svensk. Nå har imidlertid byen finsktalende flertall (ca. 64 %).
Reinhard Heydrich
Heydrich døde 4. juni av skadene ved et attentat i Praha 27. mai 1942. Ved massakren i Lidice ble alle menn i landsbyen Lidice henrettet og landsbyen jevnet med jorden som hevn for Heydrichs død. Heydrichs åtte måneder som leder i Praha og tiden etter attentatet minnes som en særlig mørk tid i moderne tsjekkisk historie. Himmler tok selv over ledelsen av RSHA inntil Ernst Kaltenbrunner kom inn som sjef for RSHA i januar. 1943 Kurt Daluege fungerte som protektor sommeren 1942 etter Heydrichs død.
Hieronymus Heyerdahl (1867–1959)
Han ble 7. februar 1915 ridder av første klasse av St. Olavs Orden «for fortjenestfuld kommunal virksomhet». Han var også medlem av St. Olavs Ordens revisjon. I 1956 fikk han St. Hallvard-medaljen.
Reinhard Heydrich
Familiebakgrunn
Reinhard Tristan Eugen Heydrich ble født 7. mars 1904 i Halle ved elven Saale i den tyske delstaten Sachsen-Anhalt. Moren Elisabeth Anna Amalia Krantz kom fra en fremstående familie i Dresden. Morfaren Eugen Krantz var leder for musikkonservatoriet Hochschule für Musik Carl Maria von Weber i Dresden. Moren Elisabeth var pianist og arbeidet blant annet som pianolærer på konservatoriet i Halle. Det tredje fornavnet hadde Reinhard Heydrich etter morfaren som var Bruno Heydrichs mentor.
Norsk Litteraturfestival – Sigrid Undset-dagene
Historikk
Pegasus er festivalens tilbud til barn og unge. Dette vil pågå gjennom året og kulminere under festivalen. Navnet «pegasus» var vinnerforslaget fra en navnekonkurranse i 2008 der Nora Kolaas vant.
Borgå
Borgå er Finlands nest eldste by og ble grunnlagt av den svenske kongen Magnus Eriksson i 1346. Byen er bispesete for alle svenskspråklige menigheter i Finland.
Fylkesvei 861
Fylkesvei 861 (Fv861) går mellom Stønnesbotn og Silsand i Senja.
Hieronymus Heyerdahl (1867–1959)
Rådhuset og Piperviksreguleringen
Hieronymus Heyerdahl er mest kjent for arbeidet med å få oppført et nytt rådhus i Kristiania. I 1915 la han frem en plan som gikk ut på å sanere fattigkvarterene i Piperviken og anlegge byens nye rådhus her i stedet for på Hammersborg, der det tidligere var planlagt.
Aksum
Aksum eller Axum er en by i Tigrayprovinsen nord i Etiopia. Den ligger ved Adoua-fjella. Byen var senter for kongeriket Aksum som oppstod rundt år 1. Riket var på sitt høydepunkt på 300-tallet, men gikk i oppløsning på 1100-tallet. Riket var den største maktfaktoren mellom østromerriket og Persia, og det ødela Meroë, som hadde vært et mektig rike i lang tid. Riket ble tidlig kristnet. Riket hadde kontrollen i området rundt Rødehavet frem til 900-tallet. Selv lenge etter at Aksum mistet sin rolle som faktisk politisk maktsentrum ble stedet brukt som gravplass for etiopiske keisere.
Reinhard Heydrich
Familiebakgrunn
Faren Bruno Heydrich var en anerkjent komponist og operasanger som hadde grunnlagt og var direktør for musikkonservatoriet i Halle, hvor moren Elisabeth var pianolærer. Faren hadde skrevet flere operaer, deriblant Amen, som ble uroppført i Köln i 1895 ni år før sønnen ble født og med en profetisk tittel på prologen: «Reinhards forbrytelse». I Amen fremstår Reinhard som en germansk helt med solid moral og fysiske og intellektuell begavelse. Operaen var en stor suksess og ga Bruno en viss økonomisk trygghet. Bruno hadde det økonomisk vanskelig som ung etter at faren døde tidlig. Brunos mor giftet seg etter noen år med den 13 år yngre låsesmeden Gustav Robert Süss. Heydrichs to første fornavn skriver seg fra Amen og fra Wagners opera Tristan og Isolde.
Aksum
Byen er kjent for sine mange bygninger med storslåtte utsmykninger. Store obelisker, steler, kongegraver og ruiner av palass.
Reinhard Heydrich
Familiebakgrunn
Foreldrene hadde nokså ulik familiebakgrunn, men delte interessen for musikk. Moren var oppdratt som katolikk, og Bruno konverterte til katolisismen etter hennes ønske. I 1898 flyttet de til Halle som på den tiden gjennomgikk en sterk vekst. Elisabeth arvet en god del etter faren, og dette medvirket til at Bruno kunne etablere en korskole i Halle. I 1901 ble korutdanningen et fullverdig musikkonservatorium med spesialisering i piano og sang. Musikkonservatoriet var en stor suksess, og hadde da Reinhard ble født, 190 elever og 11 lærere, og i 1908 var det 300 elever og 19 ansatte.
Familien var etterhvert økonomisk og sosialt blant byens fremste og holdt seg med flere tjenere. De pleide omgang med byens ledende personer; krigshelten Felix von Luckner var en venn av familien. Da konservatoriet ekspanderte, flyttet det inn i nye lokaler sentralt i byen, og lokalene omfattet også en romslig bolig for Heydrich-familien.
Heinz Siegfried, Reinhardts yngre bror, tok sitt eget liv i 1944 under uklare omstendigheter. Heinz Siegfried forhindret ved to anledninger deportasjon av jøder ved å skaffe dem falske utreisevisum. Selvmordet kan skyldes frykt for etterforskning for korrupsjon.
Aksum
Dronningen av Saba skal ifølge legendene ha hersket i dette området.
Reinhard Heydrich
Utdanning og unge år
Som gutt var han tynn og sjenert og ble oppfordret til trening og fysisk fostring, noe som gjorde ham fysisk sterk og i god form. Han utmerket seg som idrettsmann, særlig i fekting og svømming. Han var en dyktig rytter og skytter. Heydrich var avholdsmann og røykte ikke.
Aksum
Aksum har flyplass som ligger 5 km fra sentrum. Det er daglige flyforbindelser fra Addis Abeba.
Reinhard Heydrich
Utdanning og unge år
I ettertid ble han omtalt som en enstøing. Han var hengslete, litt skjeløyd og hadde en fistelstemme som gav ham økenavnet «Geiten». Selv på toppen av sin karriere kvidde han seg for å holde offentlige taler, av frykt for å bli gjort til latter på grunn av stemmen sin.
Han var ikke politisk aktiv i 1920-årene, selv om han senere prøvde å påberope seg en periode i et frikorps, noe som ikke lar seg bevise. I 1919, 15 år gammel, meldte han seg inn i en paramilitær enhet for å «gjenerobre» Halle fra kommunistiske demonstranter og for å delta i ordensvern i byen. Heydrich ble som tenåring tiltrukket av den nasjonalistiske Völkisch-bevegelsen.
Heydrich fullførte gymnas våren 1922. Første verdenskrig og den urolige økonomien i 1920-årene medførte at en stor del av familiens formue gikk tapt. På grunn av det økonomiske krakket etter verdenskrigen var det uaktuelt for Heydrich å overta ledelsen av konservatoriet slik tanken opprinnelig var.
I militæret lærte Heydrich seg en del engelsk, fransk og russisk.
Ekteskap
Heydrich traff Lina von Osten fra Fehmarn på en dansetilstelning i Kiel i 1930. De giftet seg i desember 1931. I sin skoletid i byen var Lina blitt overbevist nasjonalsosialist (nazist) på et partimøte i 1929, og hun meldte seg inn i nazipartiet NSDAP i 1929, som resten av sin familie. Heydrich delte ikke hennes begeistring og ville som marineoffiser holde seg utenfor partipolitikk.
De fikk fire barn, og Lina var gravid da Heydrich døde i 1942. Lina tok sønnen Heider ut av Hitlerjugend i 1944 av frykt for fremtiden.
Påstander om jødisk avstamning
Det gikk i samtiden rykte om at Heydrich var av jødisk opphav. Bakgrunnen var at hans farmor Ernestine Wilhelmine Heydrich fikk flere barn i sitt første ekteskap med Reinhold Heydrich, deriblant Heydrichs far Bruno. Som enke giftet hun seg igjen med låsesmeden Gustav Robert Süss. Han var medlem av den evangelisk-lutherske menighet og ikke jøde. Süss er vanlig et jødisk etternavn, som i Lion Feuchtwangers roman Jud Süss fra 1926. I 1926 var Heydrichs bror Heinz blitt nektet medlemskap i en fekteklubb i Dresden fordi han ble regnet som jøde. Heydrichs far ble, på grunn av sin stefar, iblant kalt Bruno Heydrich-Süss. Dersom noen av hans besteforeldre var jødisk ville Heydrich blitt regnet som en såkalt Mischling i nasjonalsosialistisk raseterminologi.
På grunn av påstander om jødisk avstamning gjennomførte i 1932 partiet ved Gregor Strasser en ydmykende gransking.
Ryktet om at familien var av jødisk opphav fulgte Heydrich hele livet, og til 1940 førte han saker mot personer som fornærmet ham med antydninger om «uren» avstamning.
Fylkesvei 861
Før 1. januar 2010 var veien riksvei, etter at regionsreformen trådte i kraft har den status som fylkesvei.
Gloria Siebert
Gloria Siebert, (født som Kovarik, Uibert før hun ble skilt, 13. januar 1964 i Ortrand) er en tysk tidligere friidrettsutøver som konkurrerte for Øst-Tyskland, hovedsakelig på 100 meter hekk.
Borgå
Etter at Finland ble russisk storfyrstedømme i 1809 ble Borgå lantdag avholdt i byen. Her ble landets religion stadfestet. Likeledes ble Finlands rett til å bibeholde svensk lov slått fast.
Gloria Siebert
Hun vant sølvmedalje under OL 1988 i Seoul, som hun gjorde året før under VM i Roma. Tiden i Roma, 12,44 var karrierens raskeste. Sølvmedaljer ble det både i junior-EM i 1981 og under EM 1990 i Split.
Norsk Litteraturfestival – Sigrid Undset-dagene
Annet
Andre kulturfestivaler på Lillehammer etter OL på Lillehammer i 1994 er DølaJazz (startet i 1978) og Amandusfestivalen, en festival for unge, norske filmskapere.
Borgå
Finlands nasjonalskald Johan Ludvig Runeberg levde i Borgå i 40 års tid fra 1837 fram til sin død i 1877.
Blant severdighetene i Borgå er domkirken og de gamle trehusene som ligger rundt. Gamlebyen i Borgå utgjør sammen med Borgå ådal et av de 27 offisielle nasjonallandskapene i Finland.
Reinhard Heydrich
Militær karriere
Våren 1922 begynte han befalsopplæring i Reichsmarine, og han fullførte denne i 1926 med spesialisering innenfor radiosignal og kommunikasjon, og tjenestegjorde deretter som radiooffiser med grad som løytnant. I marinen ble han venn av sin overordnete Wilhelm Canaris, senere sjef for Abwehr, blant annet med utgangspunkt i felles interesse for musikk.
Wushanmennesket
Wushanmennesket (kinesisk: 巫山人; pinyin: Wushan ren) er en subspecie av Homo erectus. Dets fossiler ble først oppdaget i 1985 i Longgupo ved landsbyen Zhenlongping i Miaoyu i fylket Wushan som i det som da var del av provinsen Sichuan i Folkerepublikken Kina. Fossilet av venstre mandibula med to molarer og noe benplater ble utgravd det året.
Reinhard Heydrich
Avskjed fra marinen
I 1931 ble Heydrich avskjediget fra marinen etter å ha hatt et forhold til datteren av en innflytelsesrik mann, samtidig som han forlovet seg med en annen ung kvinne, Lina von Osten. Heydrich og Lina ble forlovet, og avisnotisen om dette klippet han ut og viste til flere venner og bekjente, også den kvinnen han hadde et forhold til og som selv mente hun hadde fått ekteskapsløfte. Hun fikk et nervøst sammenbrudd, da Heydrich tidligere hadde overtalt henne til å overnatte hjemme hos seg i Kiel i stedet for å ta inn på et hotell. Hennes far skal ha klaget til marinens overkommando.
Wushanmennesket
I 1986 gravde man frem tre fortenner og en kjeve med to tenner. Dette ble funnet blant noen dyrefossiler. Etter nøye fagstudier ble fossilet funnet å tilhøre en ny subspecies av Homo erectus.
Forskerne mente at Wushanmennesket levde for ca. 2,04 til 2,00 millioner år siden, og dermed er det Kinas eldste menneskespecie. Tennene til Wushanmennesket var sterkere enn det moderne menneskes. Hodeskallen ligner det moderne menneskes på mange måter.
Phloeidae
Phloeidae tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen. De lever av plantesaft fra planter og trær.
Utseende
Store (20 – 30 mm), svært flate, brunlige teger. De er svært godt kamuflert og ligner lav-kledte trestammer. Både hode, thorax og bakkropp er sterkt, bladaktig utvidet sideveis. Fasettøynene er delt i en øvre og en nedre del. Antennene er tynne og tre-leddete. Scutellum er ikke speiselt stort, forvingene er nettaktig rynkete. Føttene er tre-leddete.
Levevis
Phloeidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Phloeidae har yngelpleie, hunnen vokter over eggene og i alle fall over det første nymfestadiet, som hun enten dekker med kroppen sin eller bærer rundt på kroppen. de suger på ulike busker og trær, i alle fall i myrtefamilien (Myrtaceae). Disse tegene er utmerket kamuflert når de sitter på trestammer, men kan også forsvare seg ved å sprute væske fra stinkkjertlene, som munner ut på ryggen.
Utbredelse
Familien finnes bare i Sør-Amerika.
Reinhard Heydrich
Avskjed fra marinen
I æresretten innrømmet Heydrich at han var blitt kjent med piken på et ball etter Kiel-regattaen, men at hun dukket opp på rommet hans av seg selv. Han kunne sluppet unna med en reprimande for en «kvinnehistorie», men var arrogant og lite oppriktig i sin forklaring overfor den militære æresretten, hvor han la ansvaret på kvinnen, i tillegg til en foraktelig holdning til marinens æreskodeks. På bakgrunn av dette ble saken sendt videre til admiral Erich Raeder. Raeder konkluderte: «Enkel avskjed i unåde» på grunn av skammelig oppførsel.
Etter krigen fremkom at Heydrich ikke hevnet seg på de som sto bak avskjeden trolig fordi han fryktet mer snakk om saken som kan vært alvorlig. Dokumenter fra saken er forsvunnet, og kvinnen og hennes far har ikke latt seg identifisere.
Avskjeden fra Reichsmarine var et stort prestisjemessig nederlag og slag mot Heydrichs selvtillit, og han sto arbeidsløs med bare et begrenset månedlig sluttvederlag fra marinen. Han ble med dette arbeidsledig uten utsikter til karriere og hadde ingen familieformue å støtte seg på.
Parti- og SS-karriere
I 1931 begynte SS-sjef Heinrich Himmler å opprette en etterretningstjeneste underlagt SS. Etter forslag fra sin forlovede, Lina von Osten, søkte Heydrich en administrativ stilling i SS. På denne tiden var Lina mye mer politisk engasjert enn ham, og Heydrich søkte seg til SS blant annet for å vise seg som en god ektemann overfor Lina og hennes nasjonalistiske familie. SS’ kvasimilitære organisering tiltrakk Heydrich. Heydrich reiste i juli 1931 til Hamburg for å arbeide i SS der. Heydrich hadde ingen erfaring med det arbeidet SS drev med, og det radikale politiske miljøet var nytt for ham. Heydrich ble radikalisert mens han gjorde karriere i SS og nazipartiet.
Heydrichs utvikling etter 1931 var påvirket av dette miljøet av unge radikale menn med fantasier om voldelig rensing av Tyskland for dets indre fiender; samtidig avviste disse unge ideologene den foregående generasjons borgerlige etikk som avleggs og uegnet til å sikre en nasjonal gjenfødelse. Heydrich gikk opprinnelig inn i SS av opportunistiske grunner, men var etter få år overbevist nazist.
Da Himmler og Heydrich begynte å arbeide sammen, var SS en ubetydelig organisasjon og underordnet Sturmabteilung (SA) ledet av Ernst Röhm. SS hadde 280 medlemmer da Himmler tok over i 1929. Himmler krevde at alle som søkte medlemskap i SS måtte legge ved foto slik at han personlig kunne kontrollere at de holdt god rasemessig standard. SS hadde et elitepreg, og det tiltrakk mange arbeidsløse unge akademikere. SS appellerte til tidligere Freikorps-offiserer hvor av mange var fra lavadelen blant annet Erich von dem Bach-Zelewski og Udo von Woyrsch. I 1931 hadde SS vokst til 10,000 mann mens SA hadde 100,000 medlemmer.
Rekruttering til SS
Heydrich møtte Himmler første gang 14. juni 1931 på Himmlers hønsefarm utenfor München. Himmler, som ønsket seg høye menn med blå øyne og anetavle uten «mindreverdig» innslag, ble imponert over Heydrichs fremtoning. Himmler fortalte Heydrich at han planla en etterretningstjeneste innenfor SS.
Det viste seg at intervjuet om ansettelse 14. juni var basert på en misforståelse: Heydrich hadde vært radiooffiser i marinen, ikke etterretningsoffiser, og han var derfor ikke kvalifisert til det ledige vervet i SS. Himmler ga i stedet Heydrich i oppgave å skissere et etterretningskontor innenfor SS. Heydrich fikk 20 minutter på seg og baserte seg på overfladisk kunnskap om temaet fra billig krimlitteratur som han leste hyppig. Himmler ble imponert og valgte Heydrich fremfor den tidligere politimannen Horninger (som viste seg å være en agent for det bayerske politiet).
Tidlig virke i SS
Himmler og Heydrich fant raskt tonen. Himmler ble så imponert av Heydrichs ideer at Heydrich fikk i oppdrag å bygge opp den interne etterretningstjenesten i partiet, senere kjent som Sicherheitsdienst (SD). Himmler ga Heydrich en ny sjanse etter den avbrutte offiserskarrieren og sikret seg slik en lojal medarbeider. Heydrich viste seg å ha utmerkede administrative ferdigheter, var ambisiøs og brutalt målrettet. Himmler og Heydrich utfylte hverandre og bygget opp SS fra en ubetydelig enhet innenfor NSDAP til det sentrale organet for nazistenes maktutøvelse. I desember 1931 ble Heydrich forfremmet til SS-Sturmbannführer (tilsvarende major i militæret).
Heydrich fikk relativt lav lønn, mindre enn vanlige arbeidere i industri og varehandel. Etterretningsavdelingen var opprinnelig liten og nokså ubetydelig og Heydrichs hovedoppgave var å bygge opp et arkiv over alle motstandere av partiet. I 1932 ble avdelingen organisert som Sicherheitsdienst. Heydrich reiste i juli 1931 til Hamburg for å arbeide i SS der. I Hamburg var SS dominert av fanatiske nazister, og Heydrich ble der kjent med Bruno Streckenbach som ble Heydrichs nære medarbeider.
Hafstadbygda
Hafstadbygda er en bosetning ved Hafstadvatnet lengst sør i Tingvoll kommune, noen kilometer sørøst for Meisingset, ikke så langt fra grensa mot Sunndal kommune. Bygda er omgitt av fjell med Smisetnebba i øst, som med sine 1175 moh. er det høyeste fjellet i Tingvoll. Hafstadvatnet midt i bygda er regulert til kraftutbygging, men har beholdt en fiskebestand med røye og ørret.
Reinhard Heydrich
Etter nazistenes maktovertakelse
Til stillingen som sjef for Gestapo bragte han med seg SS-ideologien. Blant annet betraktet han beskyttelse av den tyske rase mot jødene som en viktig oppgave. Gestapo brukte etterhvert store ressurser på etterforskning av ulovlig seksuell omgang mellom jøder og «ariere». Etter maktovertakelsen ble SS en blanding av avdeling i et politisk parti og en statlig etat.
Heydrich bygget stadig ut sitt apparat for overvåkning, med særlig vekt på politiske motstandere innenlands. Heydrich havnet etterhvert i strid med admiral Canaris som var sjef for den militære etterretning og kontraspionasje om ansvarsfordeling; for å bilegge striden utarbeidet Werner Best i 1935–1936 en tipunktsavtale om ansvarsområder. Avtalen fastsatte at Abwehr skulle drive militær spionasje og kontraspionasje, mens Gestapo og SD skulle holde seg til politiarbeid og politiske saker. Imidlertid fortsatte rivaliseringen mellom de to lederne og deres etater.
Som sjef forlangte Heydrich at medarbeiderne iblant fulgte ham på runder i Berlins barer og bordeller. Det likte de dårlig, da han var ustabil i alkoholpåvirket tilstand og hadde et dårlig rykte blant de prostituerte, slik at han trengte sine underordnede som mellommenn. I sitt kontor i Prinz-Albrecht-Straße, var det skjulte mikrofoner overalt, i vegger og lamper, og skrivebordet hadde innebygd automatvåpen som kunne utløses om man trykket på en knapp. Heydrich og Himmler arbeidet godt sammen, noe som tjente til begges fordel etter hvert. Heydrich baserte sin angiverstat på «loven om ondsinnethet» av 20. desember 1934, som gjorde det straffbart å fremføre påstander egnet til å undergrave folks tillit til partiledelsen. Bare i løpet av 1937 ble 17,168 personer anmeldt etter denne loven.
I 1935 traff Carl Jacob Burckhardt fra Røde Kors i Sveits Heydrich hos hertugen av Coburg (far til dronning Sibylla av Sverige) i et forsøk på å skaffe Røde Kors innpass i tyske konsentrasjonsleire. Tyskerne ville bare tillate samtaler mellom fanger og Røde Kors-personale om SS-voktere fikk være til stede. Dette godtok ikke Burckhardt.
Forholdet til Röhm og SA
Heydrich medvirket ved mordaksjonen 30. juni 1934 (lange knivers natt) mot SA-leder Ernst Röhm og andre SA-folk. Heydrich var dus med Röhm som var fadder til hans eldste sønn, Klaus. Heydrich var i ledtog med Himmler og Göring samtidig en viktig brikke i spillet som førte til likvidasjonen av Röhm i 1934; Heydrich avdekket eller fabrikerte «bevis» for at Röhm hadde mottatt 12 millioner mark fra Frankrike for å ta makten fra Hitler i et statskupp. Hitlers rolle er uklar  og trolig var han ubesluttsom. SS var opprinnelig underordnet SA og Röhm. Himmler, trolig tilskyndet av Heydrich, ønsket å få slutt på denne organiseringen blant annet fordi SS i deres øyne tross alt var elitetroppene. Heydrich overbeviste Himmler om at Röhm og hans klikk måtte likvideres.
Overvåking av politiske motstandere
Etter NSDAPs maktovertagelse hjalp Heydrich Adolf Hitler med å grave frem hemmeligheter om politiske motstandere, og han hadde på dette tidspunkt et stort arkiv over personer og organisasjoner med opposisjonelle standpunkter. Heydrich skal ha holdt muligheten åpen for at Hitlers farfar kunne ha vært jøde, og at det kunne være jødisk blod i Himmlers egen slekt. Propagandaminister Josef Goebbels' sidesprang og Görings fråtsing og korrupsjon ble notert. Heydrich skal tidlig ha begynt å samle kompromitterende materiale om andre sentrale personer i nazipartiet, inkludert Himmler og Goebbels. Han hadde sendt brev fra Alfred Rosenberg til en jødisk vennine og han skal ha dokumentert at leder av Deutsche Arbeitsfront, Robert Ley, var av direkte jødisk avstamning. Heydrich sørget for overvåkning av visekansler Franz von Papen.
Andre verdenskrig
I slutten av september 1939 ble Heydrich sjef for det nyopprettede Reichssicherheitshauptamt (RSHA), hvor alle de forskjellige hemmelige tjenester i SS ble samlet. RSHA samlet SiPo (tidligere resultat av sammenslåing av kriminalpolitiet, Kripo og hemmelig statspolitiet, Gestapo) og Sicherheitsdienst (SD, partiets egen etterretningstjeneste) under samme ledelse. Hensikten var å rense landet og statsapparet for dets (antatte) fiender, også som et preventivt tiltak.
Terrorvelde og konflikt med Wehrmacht
Det tyske regimet innverksatte en brutal okkupasjon helt fra begynnelsen av felttoget i Polen og Einsatzgruppene spilte der en viktig rolle. I de erobrede områdene bak de regulære hærstyrkene gikk fem (senere syv) Einsatzgrupper til verks. Disse «innsatsenhetene» fra SS var underlagt Heydrich og hadde til oppgave å eliminere fiender av okkupasjonsmakten og skyte gisler som gjengjeldelse i tilfelle aksjoner mot okkupasjonen. Enhetene samlet opp politisk «uønskede» polakker (i landets elite) som ble henrettet på stedet eller satt i konsentrasjonsleir. Einsatzgruppene i Polen besto av tilsammen rundt 2000 mann fra Sipo, kriminalpolitiet og Gestapo under Heydrichs ledelse og underlagt RSHA. Einsatzgruppene ble etablert i forbindelse med planleggingen av invasjonen og skulle i nært samarbeid med Wehrmacht pasifisere de okkuperte områdene. Det store antalle bevæpnede og uniformerte tyskere fra flere ulike deler av statsapparatet gjorde vanskelig for sivile i Polen å holde rede på hvem de hadde med å gjøre.
I løpet av september 1939 det klart at den anti-jødiske politikken iverksatt av SS hadde to relaterte ingredienser: Terror mot jødiske polakker for raskt å fordrive dem fra den del av Polen som skulle germaniseres og konsentrasjon av jødene i spesielt utpekte områder. Heydrich ba om at jødene på landsbygda straks skulle konsentreres i byene og at disse gettoene skulle styres av et eldreråd.
Operasjon Unternehmen Tannenberg hadde som mål å ødelegge sjiktet av ledende personer i Polen blant annet med sikte på demografisk omorganisering av det erobrede territoriet. Operasjonen ble beordret av Hitler og organisert av Heydrich og hans assistent Werner Best.
Tidlig i felttoget ble etnisk tyske innbyggere angrepet av etnisk polakker der rundt 5,000 ble drept, blant annet ble rundt 100 etniske tyske i byen Bromberg (polsk: Bydgoszcz) mishandlet og drept. Dette ga SS et påskudd til brutalitet mot polakker, og Heydrich og Himmler mente at Einsatzgruppenes mandat og fullmakter burde utvides. Himmler ga 10. september Einsatzgruppe IV ordre om å henrette 500 gisler (mest intellektuelle og kommunister) i Bromberg. I alt 1,300 innbyggere av Bromberg ble henrettet 5.–12. september inkludert 50 skoleelever. Hæren henrettet i tillegg 50 sivile (prester, lærere og offentlige tjenestemenn). Himmler og Heydrich reiste på inspeksjon i det vestlige Polen i første del av september, noe som ført til mer ytterliggående tiltak fra Einsatzgruppene. Heydrich instruerte 11. september Bruno Streckenbach og Udo von Woyrsch (som ledet hver sin gruppe) om at kraftigst mulige tiltak måtte brukes mot opprørere. Woyrsch intensiverte etter dette innsatsen blant annet ved å massehenrettelser flere steder og i Dynów ble jøder brent levende i synagogen. I september ble minst 12,000 mennesker henrettet, hovedsakelig av Einsatzgruppene, dels av den tyske hæren og milits av etniske tyskere. Innen utgangen av 1939 var mellom 40,000 og 60,000 sivile polakker drept i massehenrettelser.
Mange toppsjefer i den regulære tyske hæren var rasende over SS’ voldsbruk og vurderte krigsrett mot Udo von Woyrsch. Wehrmacht-kommandanter på lavere nivå samarbeidet ofte med SS og blant annet ved å overlevere fanger til SS for henrettelse. Heydrich oppmuntret til henrettelse av mistenkte polakker og jøder, og samtidig var han opprørt over uryddige aksjoner og plyndring utført av blant andre Volksdeutscher Selbstschutz og etterforsket SS-folk involvert i slikt. Heydrich anså plyndring (også av jødisk eiendom) som et simpelt og uverdig motiv (mens drap på politiske fiender ikke var det); dessuten skulle jødisk eiendom tilfalle den tyske stat.
Høsten 1939 var det stadig tautrekking mellom SS og hæren om myndighetsforhold. Heydrich var frustrert over hærens manglende forståelse for sikkerhetstiltak i regi av SS bak fronten og han mente at Wehrmachts militære domstoler ikke var ivrig nok med ilegging av dødsstraff. I september 1939 klaget han over at 200 henrettelser daglig var for lite. Admiral Wilhelm Canaris, sjef for Abwehr, var forskrekket over Heydrichs holdning og rapporterte ham til general Franz Halder. Halder mente at massehenrettelsene som Heydrich ledet var så ille at hæren burde gripe inn, samtidig noterte Halder at Hitler og Göring ønsket å ødelegge det polske folk. Canaris advarte Wilhelm Keitel, den tyske øverstkommanderende, om at resten av verden ville holde Wehrmacht ansvarlig for overgrepene og Keitel svarte da at saken var avgjort av Hitler og at han (Keitel) overlot dette til SS.